cyanic-selkie/wikianc huggingface dataset:
இழுப்பா
பரவலும், வாழ்விடமும்
இவற்றில் பெரிய மீன்கள் முதன்மையாக 25 மீ (82 அடி) ஆழத்தில் கழிமுகங்கள் மற்றும் கடல் நீரில் காணப்படுகின்றன. ஆனால் பெரும்பாலும் 10 மீ (33 அடி) க்கும் குறைவான ஆழத்திலேயே காணப்படுகின்றன. இருப்பினும், இவை பிற வாள் மீன் இனங்களைக் காட்டிலும் நன்னீர் வாழ்விடங்களில் அதிக அளவு பிணைப்பைக் கொண்டிருக்கின்றன என்று தோன்றுகிறது. நிக்கராகுவா ஏரியில் இழுப்பா மீன்களின் தொகையில் இருந்து வரும் கணக்கில் இருந்து இவை நன்னீரில் தங்கள் வாழ்வின் பெரும்பகுதியை செலவழிப்பதாகத் தோன்றுகிறது ஆனால் டேக்கிங் கணக்கெடுப்புகளில் இந்த ஏரிக்கும் கடலுக்கும் இடையில் குறைந்தபட்சம் சில இடம் பெயர்கின்றன என்பதைக் குறிக்கிறது. இந்த மீன்களை பிடித்து வளர்த்து செய்யப்பட்ட ஆய்வுகளில் இந்த இன மீன்கள் உவர் மற்றும் நன்னீர் என இரண்டிலும் நீண்டகாலம் நன்கு  வளரும் என்றும் தெரிகிறது. மேலும் இவை தண்ணீரிலிருந்து வெகுதூரம் குதிக்கக்கூடியவையாக உள்ளன; 1.8 மீட்டர் நீளமுள்ள (5.9 அடி) தனி மீன் 5 மீ (16 அடி) உயரம்வரை குதிக்கும். இது ஆறுகளில் மேல்நோக்கி நகரும் போது நடுத்தர அளவிலான அருவிகள் மற்றும் வேகமான பயணங்களின் தேவைக்காக இருக்கலாம் என்று கூறப்படுகிறது. இவை பொதுவாக நீரின் அடியில் மணல், மண், வண்டல் போன்றவை கொண்ட தரைப்பகுதியில் காணப்படும். சகதில் தன் முள் கொம்பால் கிளறி இரை தேடும். இது விரும்பும் நீர் வெப்பநிலை 24 and(-) ஆகும். மேலும் 19 C அல்லது குளிர்ந்த வெப்பநிலை இதற்கு ஆபத்தானது.
குறிப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம் பகுப்பு:மீன்கள்
சுகதகுமாரி
சுகாதாகுமாரி (22 சனவரி 1934 – 23 திசம்பர் 2020) என்பவர் இந்திய ஒன்றியத்தின், கேரளா மாநிலத்தை சேர்ந்தவர் கவிஞரும், செயற்பாட்டாளருமாவார். பெண்ணிய இயக்கம், அமைதி பள்ளத்தாக்கு பாதுகாப்பு இயக்கம், சூழலியல் போன்ற சமுக இயக்கங்களில் பணியாற்றியுள்ளார். இவர் கேரள மகளிர் ஆணையத்தின் முன்னாள் தலைவராக இருந்தவர் ஆவார்.
குடும்பம்
சுகாதாகுமாரியின் பெற்றோர்கள் கவிஞரும், சுதந்திர போராட்ட வீரரான போதேச்வரன் மற்றும் கார்த்தியாயினி ஆவார். இவரின் கணவர் டாக்டர்.வி.க்.வேலாயுதன் நாயர், மகள் லக்சுமி ஆவார்.
விருதுகள்
பகுப்பு:மலையாள எழுத்தாளர்கள் பகுப்பு:சரஸ்வதி சம்மான் விருது பெற்றவர்கள் பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:1934 பிறப்புகள் பகுப்பு:கேரள எழுத்தாளர்கள் பகுப்பு:2020 இறப்புகள் பகுப்பு:மலையாளக் கவிஞர்கள் பகுப்பு:கொரோனாவைரசுத் தொற்றினால் இறந்தவர்கள்
நீரின் தன்னயனாக்கல்
நீர் மூலக்கூறு தனது தூய வடிவிலோ அல்லது கரைசலொன்றிலோ ஒரு ஐதரசன் அணுவின் கருவை இழந்து ஐதரொக்சைட்டு அயனை (OH-)உருவாக்கல் நீரின் தன்னயனாக்கல் எனப்படும். இழக்கப்பட்ட ஐதரசன் அயன் (H+) வேறொரு நீர் மூலக்கூறொன்றுடன் இணைந்து ஐதரோனியம் அயனை (H3O+)உருவாக்கும். நீரின் இத்தன்னயனாக்கல் இயல்பு நீரின் ஈரியல்பைக் காட்டுகின்றது.
சமநிலை மாறிலி
தூய நீர் மிகவும் குறைவாகவே மின்னைக் கடத்தும். இவ்வளவு 0.055 µS∙cm−1 என கணிப்பிடப்பட்டுள்ளது. இவ்வளவு நீரின் தன்னயனாக்கத்தால் உருவாகும் அயன்களாலேயே என்க் கருதப்படுகின்றது.
அயன்களின் செறிவின் அடிப்படையில் மேற்படி தாக்கத்துக்கான சமநிலை மாறிலி பின்வருமாறு வழங்கப்படும்.
நீரின் அயனாக்கல் மாறிலியை (Kw) நீரிலுள்ள அயன்களின் செறிவையும் சமநிலை மாறிலியையும் கொண்டு கணிக்கலாம்.
இதில் [H3O+] என்பது ஐதரோனியம் அயனின் செறிவையும், [OH−] என்பது ஐதரொக்சைட்டு அயனின் செறிவையும் குறிக்கின்றது.
25 °C வெப்பநிலையில் Kwஇன் அளவு 1 ஆகக் காணப்படும். இவ்வளவீட்டைக் கொண்டு நீரின் தன்னயனாக்கல் தூய நீரில் மிக அரிதாகவே நிகழ்கின்றதென அறிந்து கொள்ளலாம்.
அமுக்கம், வெப்பநிலை, அயன் திறன் ஆகிய காரணிகளின் செல்வாக்கு
பகுப்பு:வேதியியல் பகுப்பு:சமநிலை வேதியியல்
காட்டுயிர்
thumbnail|right|300px|மானின் வெவ்வேறு இனங்கள் பொதுவாக அமெரிக்கா மற்றும் யூரேசியா ஆகிய இடங்களைச் சுற்றியுள்ள காடுகளில் காணப்படுகின்றன. காட்டுயிர் (wildlife) என்பது வீட்டைச் சாராத அனைத்து தாவரங்கள், விலங்குகள் போன்றவற்றை உள்ளடக்கியதாகும். மனிதனின் நன்மைக்காகக் காட்டுத் தாவரம் மற்றும் விலங்கினங்களை வீட்டுப் பயன்பாட்டிற்கு பயன்படுத்துதல் உலகம் முழுவதும் பலமுறை நடந்துள்ளது. இது சுற்றுப்புறத்திற்கு நேர்மறையாகவும் எதிர்மறையாகவும் முக்கிய தாக்கத்தை ஏற்படுத்துகிறது.
காட்டுயிர்களை அனைத்து சூழ்நிலை மண்டலங்களிலும் காணலாம். பாலைவனங்கள், மழைக்காடுகள், சமவெளிகள் போன்ற இடங்களில் மட்டுமன்றி மிகவும் வளர்ச்சியுற்ற நகர்ப்புறங்களில் கூடத் தனித்துவமான காட்டுயிர் வடிவங்கள் காணப்படுகின்றன. பொதுப் பயன்பாட்டில் இந்த வார்த்தை மனிதக் காரணிகளால் பாதிக்கப்படாத விலங்குகளைக் குறிப்பிட்ட போதும், பெரும்பாலான அறிவியலாளர்கள் உலகம் முழுவதும் காட்டுயிர்கள் மனித நடவடிக்கைகளால் தாக்கப்படுகின்றன என்பதை ஏற்றுக் கொள்கின்றனர்.
உணவு, செல்லப்பிராணி, பாரம்பரிய மருந்துகள்
கற்கால மக்களும், வேட்டையாடுவதையும் உணவு சேகரிப்பதையும் வாழ்வாதாரமாகக் கொண்டிருந்த மக்களும், உணவுக்காக தாவரம், விலங்கு ஆகிய இரண்டு வகைக் காட்டுயிர்களையும் சார்ந்திருந்தனர் என மானுடவியல் அறிஞர்கள் நம்புகின்றனர். உண்மையில், சில இனங்கள் முந்தைய மனிதர்கள் வேட்டையாடியதாலேயே அழிந்திருக்கலாம். இன்றும் உலகின் சில பகுதிகளில் வேட்டையாடுதல், மீன் பிடித்தல் அல்லது காட்டுயிர்களைச் சேகரித்தல் ஆகியவை குறிப்பிடத்தக்க உணவு ஆதாரமாக இருக்கின்றன. மற்றப் பகுதிகளில் வேட்டையாடுதல் மற்றும் வணிக அடிப்படையில் அமையாத மீன்பிடித்தல் போன்றவை விளையாட்டாக அல்லது பொழுதுபோக்காக பார்க்கப்படுகின்றன. இதன் ஒருபக்க நன்மையாக பெரும்பாலும் உண்ணத்தக்க மாமிசமும் கிடைக்கிறது. வேட்டை மூலம் கிடைக்காத, விளையாட்டாகக் கிடைக்கும் காட்டுயிர் இறைச்சி புதர் இறைச்சி என அறியப்படுகின்றன. கிழக்காசியாவில் பாரம்பரிய உணவு ஆதாரமாக வன உலக உயிரிகளின் தேவை அதிகரித்துவருகிறது. பாலுணர்ச்சி ஊக்கிப் பண்புடையவையாக நம்பப்படுவதால் சுறா மீன்கள், உயர்விலங்குகள், எறும்புண்ணிகள் மற்றும் இதர விலங்குகள் அழிந்து வருகின்றன.
காட்டுயிர் வர்த்தக கண்காணிப்பு மற்றும் வலையமைப்பு அறிக்கையின்படி, 2008 ஆம் ஆண்டு நவம்பர் மாதத்தில் கிட்டத்தட்ட 900 தோலுரிக்கப்பட்ட மற்றும் "சமைப்பதற்குத் தயாராய் இருக்கும்" ஆந்தைகள் மற்றும் மற்ற பாதுகாக்கப்பட்ட காட்டுயிர் இனங்கள் மலேசியாவில் உள்ள காட்டுயிர் மற்றும் தேசிய பூங்காக்கள் துறையால் பறிமுதல் செய்யப்பட்டன. இந்த விலங்குகள் சீனாவில் உள்ள வன மாமிச உணவகங்களில் விற்பதற்காக கொண்டு செல்லப்பட இருந்ததாக நம்பப்பட்டது. அவற்றில் பெரும்பாலானவை வர்த்தகத்திற்கு தடைசெய்தல் அல்லது கட்டுப்படுத்துதல் அமைப்பான சீட்சில் (CITES, வனப் பிரதேச விலங்குகள் மற்றும் தாவரவளங்களின் அருகிவரும் உயிரினங்களின் சர்வதேச வர்த்தக சாசனம்) பட்டியலிடப்பட்டவை ஆகும்.
"மலேசியா பிரமிக்கத்தக்க காட்டுயிரின் பரந்தகன்ற வரிசைகளைக் கொண்ட இல்லமாக இருக்கிறது. எனினும், சட்ட விரோதமான வேட்டை மற்றும் வர்த்தக மனப்பான்மை மலேசியாவின் இயற்கை பன்முகத்தன்மைக்கு மிரட்டல் விடுப்பதாக இருக்கின்றன" என்று காட்டுயிர் வர்த்தக கண்காணிப்பு மற்றும் வலையமைப்புக்கான அறிக்கையின் இணை-எழுத்தாளர் கிரிஸ் எஸ். ஷெப்பர்ட் கூறினார்.
2008 ஆம் ஆண்டு நவம்பர் மாதத்தில் உயிரியல் வல்லுநர் மற்றும் எழுத்தாளர் முனைவர் சேல்லி நெய்டலால் (Sally Kneidel) வெளியிடப்பட்ட ஒரு அறிக்கையில், அமேசான் ஆற்றின் நெடுகிலும் முறையற்ற சந்தைகளில் பல்வேறு காட்டுயிர் இனங்கள் விற்பனை செய்யபடுவதாக ஆவணப்படுத்தியிருந்தார். காட்டில் பிடிக்கப்பட்ட மயிரடர்ந்த வாலுடைய சிறு குரங்கு மிகவும் குறைந்த விலையாக $1.60க்கு (5 பெருவிய நாணயங்கள்) விற்கப்பட்டனது. சிற்றினப் பாலூட்டி, கொறிக்கும் சிறிய விலங்குகள், ஆமைகள், ஆமை முட்டைகள், மலைப் பாம்புகள், எறுப்புண்ணிகள் மற்றும் பல அமேசான் பகுதியிலுள்ள இனங்கள் முதன்மையாக உணவுக்காக விற்கப்படுகின்றன. குரங்குகள் மற்றும் கிளிகள் போன்ற மற்ற இனங்கள் இந்த முறையற்ற சந்தைகளில் செல்லப்பிராணிகள் வர்த்தகத்துக்காக ஒதுக்கப்படுகின்றன. இவை பொதுவாக அமெரிக்காவிற்குள் கடத்திவரப்படுகின்றன. இன்னும் மற்ற அமேசான் காட்டுயிர் இனங்கள் உள்ளூர் சந்தைகளில் விற்கப்படும் பாரம்பரிய மருந்துகளில் பிரபலமான பகுதிப்பொருட்களாக இருக்கின்றன. விலங்குப் பகுதிகளின் மருத்துவ மதிப்பு பெருமளவு மூடநம்பிக்கை சார்ந்ததாக இருப்பது இதற்கான காரணமாகும்.
மதம்
வெவ்வேறு விலங்குகள் வெவ்வேறு இடங்களில் புனிதத்தன்மை வாய்ந்தவையாகக் கருதப்படுகின்றன. விலங்குகள் பொதுவாக கடவுள்களினால் ஆசீர்வதிக்கப்பட்டவையாகவோ அல்லது புனிதமடைந்தவையாகவோ கருதப்படுகின்றன. எடுத்துக்காட்டாக மயில்கள் மற்றும் பசுக்கள் கிரேக்க புராணக்கதைகளில் புனிதத்தன்மை கொண்டவையாக குறிப்பிடப்பட்டுள்ளன. ஏனெனில் மயில்கள் மற்றும் பசுக்கள் எரா என்ற பெண் கடவுளுக்கு புனிதமானவையாகக் கருதப்படுகின்றன. நாய்கள் மற்றும் ஆந்தைகள் ஆகியவையும் கூட கிரேக்கப் புராணக்கதைகளில் புனிதத்தன்மை கொண்டவையாகக் கருதப்படுகின்றன. ஏனெனில் அரேஸின் விருப்பமான விலங்காக நாய் இருக்கிறது மற்றும் அதெனாவின் விருப்பமான விலங்காக ஆந்தைக் கருதப்படுகிறது. மற்ற விலங்குகள் அவற்றின் பயன் காரணமாக அல்லது கடவுள்களுக்கு பலியிடப்படுவதன் காரணமாக புனிதத்தன்மை வாய்ந்தவையாகக் கருதப்படுகின்றன. தற்போதுகூட பசுவும் புனிதத்தன்மை வாய்ந்ததாக கருதப்படுகிறது. கடவுள் ஏதேனும் ஒரு காரணத்தினால் தன்னை விலங்காக மாற்றிக் கொள்ள தேர்ந்தெடுப்பதால் புனிதத்தன்மை கொண்டவையாகக் கருதப்படலாம். எடுத்துக்காட்டாக, சியுசு தனது மனைவி எராவின் கண்டிப்பான பார்வையிலிருந்து தப்ப தன்னை சில விலங்குகளாக மாற்றிக்கொள்வார்.
ஊடகத்துறை
thumb|right|200px|காட்டுயிரிக்கு எடுத்துக்காட்டாக ஓர் அணில் காட்டுயிர் நீண்ட காலமாக கல்வி சார் தொலைக்காட்சி நிகழ்ச்சிகளுக்கான ஒரு பொதுவான பொருளாக இருக்கிறது. 1965 ஆம் ஆண்டில் தேசிய புவியியல் கழக சிறப்பு நிகழ்ச்சிகள் கொலம்பிய ஒலிபரப்பு முறையில் இல் ஒளிபரப்ப ஆரம்பிக்கப்பட்டன. பின்னர் அமெரிக்க ஒலிபரப்பு நிறுவனம் மற்றும் பொது ஒளிபரப்புச் சேவை ஆகியவற்றிலும் ஒளிபரப்பப்பட்டன. 1963 ஆம் ஆண்டில் தேசிய ஒலிபரப்பு நிறுவனம் காட்டுயிர் இராட்சியம் என்ற பெயரில் உயிரியல் வல்லுநர் மார்லின் பெர்கின்ஸால் தொகுத்து வழங்கப்பட்ட ஒரு பிரபலமான நிகழ்ச்சியை வழங்கியது. ஐக்கிய இராச்சியத்தில் பிபிசி இயற்கை வரலாற்றுப் பிரிவு இதே போன்ற முன்னோடியாக இருந்தது. அதில் முதல் காட்டுயிர் தொடர் லுக் (LOOK) சேர் பீட்டர் ஸ்காட்டால் என்பவரால் வழங்கப்பட்டது. இது படம் பிடிக்கப்பட்ட இடைச்சேர்ப்புக்களுடன் கூடிய அரங்கம் சார்ந்த நிகழ்ச்சியாக இருந்தது. இதனைத் தொடர்ந்து டேவிட் அட்டென்பரோ மற்றும் அவரும் அவரது ஒளிப்பதிவாளர் சால்ஸ் லாகசும் மற்றுமொரு (Zoo Quest) தொடருக்காக பல விந்தையான இடங்களுக்கு செல்வதற்கு வழிவகுத்தது.
1984 ஆம் ஆண்டு முதல் அமெரிக்காவில் டிஸ்கவரி சேனல் மற்றும் அதன் உப அலைவரிசை விலங்குகள் உலகம் போன்றவை கம்பி வட தொலைக்காட்சியில் காட்டுயிரைப் பற்றி நிகழ்ச்சிகள் வழங்கி ஆதிக்கம் செலுத்தி வந்தன. அதே சமயம் நியூயார்க்கில் பொது ஒளிபரப்புச் சேவையின் "இயற்கை", விநெட்-13 மூலமாக உருவாக்கப்பட்டது. அத்தோடு நோவா (NOVA) ஆகியவை குறிப்பிடத்தக்கவையாக இருந்தன. காட்டுயிர் தொலைக்காட்சி தற்போது ஐக்கிய இராச்சியம், அமெரிக்கா, நியூசிலாந்து, ஆஸ்திரேலியா, ஆஸ்திரியா, ஜெர்மனி, ஜப்பான் மற்றும் கனடா உள்ளிட்ட பல நாடுகளின் ஆவணத்திரைப்படம் உருவாக்குபவர்களின் நிபுணர்களுடன் பல மில்லியன் டாலர் வருவாய் ஈட்டித்தரும் துறையாக இருக்கிறது. காட்டுயிர் பற்றிய பல இதழ்கள், சிறார்களுக்கானது உட்பட தற்போது வெளிவருகின்றன.
அழித்தல்
thumb|350px|மைட்டோகாண்ட்ரியல் மக்கள்தொகை மரபியல்படி தொடக்க மனித குடிபெயர்தலின் வரைபடம். தற்போதைய காலத்திற்கு முன்பு எண்கள் மில்லினியத்தில் இருந்தன. இந்த உப பிரிவு காட்டுயிர் அழிப்புத் தொடர்பாக மனிதவளர்ச்சி வடிவங்களின் மீது கவனம் செலுத்துகிறது.
காட்டுயிர்களைச் சுரண்டுவது என்பது 1,30,000 – 70,000 ஆண்டுகளுக்கு முன்பு ஆப்பிரிக்காவில் இருந்து மனிதர்கள் வெளியேறிய காலத்தில் இருந்தே மனிதனின் குணவியல்பாக இருந்துவருகிறது. உலகம் முழுவதும் தாவரங்கள் மற்றும் விலங்கு இனங்களின் அழிவு விகிதம் கடந்த சில நூறு ஆண்டுகளாக மிகவும் அதிகமாக இருக்கிறது. இதனால் நாம் இந்த உலகில் ஹோலோசீன் பெருமளவு அழிவு எனப்படும் ஆறாவது பெரும் அழிவு நிகழ்வில் இருப்பதாகப் பரவலாகக் கருதப்படுகிறது.
காட்டுயிர் அழிப்பு எப்பொழுதும் குறிப்பிட்ட இனங்களின் அழிவுக்கு வழிவகுக்கும் என்பதில்லை. எனினும் பூமி முழுவதும் எண்ணற்ற இனங்களின் குறிப்பிடத்தக்க இழப்பு, காட்டுயிரை அழித்தலின் திறனாய்வில் ஆதிக்கம் செலுத்துவதாக இருக்கிறது. திரும்பக்கிடைக்காத வன எண்ணிக்கைகளுக்கு சேதம் விளைவித்தலின் நிலையாக இந்த அழிவு இருக்கிறது.
அதிகப்படியாகக் கொல்லுதல், இருப்பிடத்தை அழித்தல் மற்றும் துண்டாக்குதல், அறிமுகப்படுத்தப்பட்ட இனங்களின் தாக்கம் மற்றும் தொடர் அழிவு உள்ளிட்ட நான்கு மிகவும் பொதுவான காரணங்கள் காட்டுயிரை அழித்தலுக்கு வழிவகுக்கின்றன.
அதிகப்படியாகக் கொல்லுதல்
சில எண்ணிக்கைகள் தீவுகளில் அடைத்து வைக்கப்படுகின்றன. அவை இனங்கள் வாழ்வதற்கான உண்மையான தீவுகளாகவோ அல்லது நடைமுறைக்கேற்ற “தீவு” போன்ற வாழிடப்பகுதிகளாகவோ இருக்கலாம். மேலும் உறுதிசெய்ய இயலாத வேட்டையாடுதலைத் தொடர்ந்து குறிப்பிட்ட எண்ணிக்கையிலான எண்ணிக்கைக் குறைவதற்கான அதிகப்படியான இடர்பாடு உற்றுநோக்கப்படுகிறது.
இருப்பிடத்தை அழித்தல் மற்றும் துண்டாக்குதல்
பண்ணை விலங்குகள் மூலமாக புதர் நிலங்களில் மேய்ச்சலுக்கு விடுதல், இயற்கையான தீப்பிடித்தல் நடைமுறை மாற்றங்கள், கட்டட வேலைக்கான மரத்துண்டுகளுக்காக காட்டை அழித்தல் மற்றும் நகர் விரிவாக்கத்துக்காக நன்செய்நிலங்களை அழித்தல் உள்ளிட்டவை இருப்பிட அழித்தலின் எடுத்துக்காட்டுகளாகும்.
அழிந்தவைகளின் சங்கிலிகள்
இந்த இறுதிக் குழு இரண்டாம் நிலை விளைவுகளில் ஒன்றாக இருக்கிறது. காட்டில் வாழும் உயிரினங்கள் அனைத்தும் அதனைச் சுற்றி வாழும் மற்ற உயிர்களுடன் உட்சுற்றுப் பிணைப்பைக் கொண்டுள்ளன. நீர்யானை போன்ற பெரிய தாவர உணவு உண்ணி விலங்குகளில், நீர் யானையில் வளரும் பல ஒட்டுண்ணி பூச்சிகளை பூச்சியுண்ணுகின்ற பறவைகள் உணவாக உட்கொள்கின்றன. இந்த நீர்யானையானது இறப்பதற்கும் கூட இந்தப் பறவைகளின் கூட்டம் காரணமாகிவிடுகிறது. மேலும் இது பறவைகளைச் சார்ந்திருக்கும் மற்ற இனங்கள் பாதிக்கப்படுவதன் மூலமாக தொடர்ந்து அழிவுக்கு வழிவகுக்கிறது. டோமினோ விளைவு எனவும் குறிப்பிடப்படும் இந்தத் தொடர் விளைவுகளின் தொடர்ச்சி, சூழ்நிலையியல் சமூகத்தில் ஏற்படக்கூடிய மிகவும் அழிவு ஏற்படுத்தக்கூடிய செயல்பாட்டிற்கு வெகுதொலைவில் இருக்கிறது.
மற்றொரு எடுத்துக்காட்டாக இந்தியாவில் காணப்படும் இரட்டைவால் குருவிகள் மற்றும் உண்ணிக் கொக்குகள், கால்நடைகளின் உடல் மேற்பகுதியிலிருப்பவற்றை உண்கின்றன. அதனால் அவற்றை கிருமி நீக்கம் செய்யப்பட்டவையாக இருக்க விடுகின்றன. ஒரு வேளை நாம் இந்தப் பறவைகளின் இருப்பிடங்களை அழித்தால் அதனால் கால்நடைகளின் எண்ணிக்கையில் இழப்பு ஏற்பட ஏதுவாகலாம். ஏனெனில் அவற்றால் சில நோய்கள் பரவ வாய்ப்பு ஏற்படலாம்.
வெளியிணைப்புக்கள்
பகுப்பு:கூகுள் தமிழாக்கம்-இயற்கை
புனித பிரான்சிசு தேவாலயம், கொச்சி
புனித பிரான்சிசு தேவாலயம் (ஆங்கிலம்:St. Francis Church) என்றழைக்கப்படும் தென்னிந்தியத் திருச்சபை தேவாலயம் கேரளாவின், கொச்சி கோட்டையில் 1503 ஆம் ஆண்டு முதன் முதலில் இந்தியாவில் கட்டப்பட்ட பழமையான ஐரோப்பிய கிறித்துவ தேவாலயம் ஆகும்.
வரலாறு
புகழ்பெற்ற போர்ச்சுகீசிய நாடுகாண்பயணியான வாஸ்கோ ட காமா ஐரோப்பாவிலிருந்து இந்தியாவுக்கு கடல் வழியைக் கண்டுபிடித்து மே 20, 1498 ஆம் ஆண்டு கோழிக்கோடு நகருக்கு அருகே உள்ள கப்பத் என்னும் கிராமத்தில் வந்திறங்கினார். இவரைப் பின் தொடர்ந்து வந்த பெட்ரோ ஆல்வாரெசு காப்ரால் மற்றும் அஃபோன்சோ தே ஆல்புகெர்க்கே இவர்கள் தங்குவதர்க்கு கொச்சி அரசர் அனுமதியுடன் ஒரு கோட்டையுடன் மரத்தால் ஆன தேவாலயம் கட்டப்பட்டது. இந்த ஆலயத்தை இயேசுவின் பன்னிரு திருத்தூதர்களுள் ஒருவரான புனித பர்த்தலமேயுவின் பெயரில் அர்ப்பணிக்கப்பட்டது.
அதன்பின் ஃப்ரான்ஸிஸ்கோ டே அல்மிடியா (Francisco de Almeida) என்னும் ஆளுனரின் தலையில் 1506 ஆம் ஆண்டில் ஃப்ரான்சிஸ்கன் பிரையர் என்னும் கிறித்தவத் துறவிகளின் பிரிவு இதனை கற்கள் மற்றும் சுண்ணாம்புக்கலவை கொண்டு உருவாக்கியுள்ளனர். இதன் கட்டுமானம் 1516 ஆம் ஆண்டில் முடிக்கப்பட்டு புனித அந்தோனியார் பெயரில் அர்ப்பணிக்கப்பட்டது. பின்னர் சீர்திருத்த இயக்கப் பிரிவை சேர்ந்த டச்சுக்காரர்கள் இந்த ரோமன் கத்தோலிக்க தேவாலயத்தை கைப்பற்றிய போது இதனை சேதப்படுத்தவில்லை. பின்னாளில், 1804 ஆம் ஆண்டு டச்சுக்காரர்கள் இந்த ஆலயத்தை ஆங்கிலிக்கம் மதகுருக்களிடம் ஒப்படைத்த பின் இது புனித பிரான்சிசு பெயரில் அர்ப்பணிக்கப்பட்டது. இந்த தேவாலயம் 1904 ஆம் ஆண்டின் பாதுகாக்கப்பட்ட நினைவுச் சின்னங்களின் சட்டத்தின் கீழ் ஏப்ரல் 1923 இல் இது ஒரு பாதுகாக்கப்பட்ட நினைவுச் சின்னமாக அறிவிக்கப்பட்டது. இது பாதுகாக்கப்பட்ட நினைவுச்சின்னமாக இந்தியத் தொல்லியல் ஆய்வகம் கீழ் உள்ளது. மேலும் வட கேரளாவின் மாவட்டத்திர்க்குச் சொந்தமான தென்னிந்தியத் திருச்சபையானது வாரவாரம் ஞாயிறு மற்றும் நினைவு நாட்களில் சேவைகள் புரிகிறது, மற்ற நேரங்களில் பார்வையாளர்களுக்காகத் திறந்திருக்கும்.
வாஸ்கோட காமா
போர்ச்சுகீசிய நாடுகாண்பயணியான வாஸ்கோ ட காமா ஐரோப்பாவிலிருந்து மூன்றாவது முறையாக இந்தியா வந்த போது திசம்பர் 24, 1524 ஆம் ஆண்டு கொச்சியில் காலமானார். இவரது உடல் முதலில் இந்த தேவாலயத்தில் புதைக்கப்பட்டது, பின்னர் பதினான்கு ஆண்டுகள் கழித்து தனது எஞ்சியுள்ள மிச்சங்களை போர்த்துகல் நாட்டின் தலைநகரான லிஸ்பன் நகருக்கு எடுத்துச் செல்லப்பட்டது. மேலும் வாஸ்கோடகாமாவின் வெறுங்கல்லறை இன்னும் இங்கே காணலாம். இது தெற்கு பக்கத்தில் தரையில் அமைந்துள்ளது. மேலும் இன்னும்பிற போர்த்துகீசியர்களின் கல்லறைகள் வடக்கு பக்கத்திலும் மற்றும் டச்சுக்காரர்களின் கல்லறை தென்பகுதியிலும் உள்ளது.
மேற்கோள்கள்
பகுப்பு:இந்தியக் கிறித்தவக் கோவில்கள் பகுப்பு:கேரளத்தில் உள்ள கிறித்தவக் கோவில்கள் பகுப்பு:கொச்சியிலுள்ள சுற்றுலாத் தலங்கள்
என். மருதாச்சலம்
'''என். மருதாசலம்' (N. Marudhachalam'') என்பவர் ஒரு தமிழக அரசியல்வாதி ஆவார். மேலும் இவர் தமிழக முன்னாள் சட்டமன்ற உறுப்பினர் ஆவார். இவர் 1967 தேர்தலில் பேரூர் தொகுதியில் இருந்து இந்திய பொதுவுடமைக் கட்சி (மார்க்சிஸ்ட்) வேட்பாளராகவும், 1971 தேர்தலில் இந்தியப் பொதுவுடைமைக் கட்சியின் சாா்பிலும் தேர்ந்தெடுக்கப்பட்டார்.
இங்கிலாந்து துடுப்பாட்ட அணியின் இந்தியச் சுற்றுப்பயணம் 2020–21
இங்கிலாந்து துடுப்பாட்ட அணி நான்கு தேர்வுப் போட்டிகள், மூன்று ஒருநாள் போட்டிகளில் மற்றும் ஐந்து இருபது20 போட்டிகளில் விளையாடுவதற்காக 2020 பெப்ரவரி மற்றும் மார்ச் மாதங்களில் இந்தியாவுக்கு சுற்றுப்பயணம் மேற்கொள்கிறது. இந்த சுற்றுப்பயணம் 2019–21 ஐசிசி உலகத் தேர்வுத் துடுப்பாட்டம் மற்றும் 2020-23 உலககிண்ண தகுநிலைப் போட்டிகளின் ஒரு பகுதியாக அமைகிறது.
என். மருதாச்சலம்
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:கோயம்புத்தூர் மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
இங்கிலாந்து துடுப்பாட்ட அணியின் இந்தியச் சுற்றுப்பயணம் 2020–21
முதலாவது தேர்வுப் போட்டியில் இங்கிலாந்து அணி 227 ஓட்டங்களால் வென்றது. இந்தியா இரண்டாவது தேர்வை 317 ஓட்டங்களால் வென்றது. ஒரு பகல்/இரவு ஆட்டமாக இடம்பெற்ற மூன்றாவது தேர்வுப் போட்டி, இரண்டே நாட்களில் முடிவடைந்தது. இப்போட்டியில் இந்தியா 10 இலக்குகளால் வெற்றி பெற்றது. இத் தோல்வி மூலம் இங்கிலாந்து ஐசிசி உலகத் தேர்வுத் துடுப்பாட்ட வாகை இறுதிப் போட்டியில் விளையாடும் தகுதியை இழந்தது. நான்காவது போட்டியை இந்தியா ஒரு இன்னிங்சு, 25 ஓட்டங்களால் வென்று, தொடரை 3–1 என்ற கணக்கில் வென்றது. இத்தொடர் வெற்றியை அடுத்து, இந்தியா 2021 சூன் 18-22 வரை இலண்டன் இலார்ட்சு துடுப்பாட்ட அரங்கில் நடைபெறும் ஐசிசி உலகத் தேர்வுத் துடுப்பாட்ட வாகை இறுதிப் போட்டியில் நியூசிலாந்து அணியுடன் மோதும்.
மேற்கோள்கள்
பகுப்பு:2021 இல் விளையாட்டுகள் பகுப்பு:இந்தியாவில் துடுப்பாட்டம் பகுப்பு:பன்னாட்டுத் துடுப்பாட்ட சுற்றுப் பயணங்கள்
தென் அம்போய், நியூ செர்சி
தென் அம்போய் ( South Amboy ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மிடில்செக்சு கவுன்டியில் அமைந்துள்ள ஒரு நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 2.69 சதுர கிலோ மீற்றர் பரப்பளவைக் கொண்டுள்ளது. இதில் 1.55 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.15 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,631 ஆகும். தென் அம்போய் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 5,577.1 குடிமக்கள் ஆகும்.
மேற்கோள்கள்
பகுப்பு:மிடில்செக்சு மாவட்ட நகரங்கள்
தரைப்படை
படைத்துறையில் தரையில் முதன்மையாக இயங்கும் படை தரைப்படை ஆகும். தரைப்படைகள் பல அணிகளையும், சிறப்பணிகளையும் கொண்டிருக்கும். எறிகணைப் பிரிவு, கவச வாகனப் பிரிவு, வான்படை எதிர்ப்புப் பிரிவு என பலதரப்பட்ட பிரிவுகளைத் தரைப்படை கொண்டிருக்கும். பெரும் போர்களில் தரைப்படை வான்படை, கடற்படை ஆகியவற்றுடன் கூட்டாகவே இயங்கும்.
பகுப்பு:படைப்பிரிவுகள்
1551 இல் இந்தியா
1551 இல் இந்தியாவில் நடந்த நிகழ்வுகள் .
ஆதித்யா தாக்கரே
ஆதித்யா தாக்கரே  (aditya thackeray, பிறப்பு: 13 சூன் 1990) இந்திய அரசியல்வாதியும்   சட்டமன்ற உறுப்பினரும் ஆவார் . சிவசேனா கட்சித் தலைவர் உத்தவ் தாக்கரே அவர்களின்   மகன் ஆவார் . பால் தாக்கரே அவர்களின் பேரன் ஆவார். 2019 ஆம் ஆண்டு மகாராஷ்டிரா சட்டசபை தேர்தலில் சிவ சேனா கட்சி சார்பாக வோர்லி தொகுதியில் இருந்து சட்டமன்ற மன்ற உறுப்பினராக தேர்ந்தெடுக்கப்பட்டார்  .இவர் தனது பள்ளி படிப்பை பம்பாய் ஸ்காட்டிஷ் பள்ளி படித்தார். மும்பை செயின்ட் சேவியர் கல்லூரியில் பட்டப்படிப்பை முடித்தார். கே. சி.சட்ட கல்லூரியில் தனது சட்ட மேற்படிப்பை படித்தார் 2010 ஆம் ஆண்டு சிவ சேனா கட்சியின் துணை பிரிவான யுவ சேனா வின் தலைவர் ஆனார் 2018 ஆம் ஆண்டில் இருந்து சிவ சேனா கட்சியின் முக்கிய தலைவர் ஆனார்
பகாவுல்லா
thumb|280x280px|பகாவுல்லா பகாவுல்லா (Bahá'u'lláh, ba-haa-ol-laa அரபு மொழி: بهاء الله) "கடவுளின் புகழ்", நவம்பர் 12, 1817 – மே 29, 1892), பஹாய் சமயத்தைத் தோற்றுவித்தவர் ஆவார். இவர் பாரசீக நாட்டின் தெஹரான் நகரத்தின் மேல்குடிகளில் ஒருவராவார். இவரது இயற்பெயர் மிர்சா உசேய்ன் அலி. பத்தொன்பதாம் நூற்றாண்டில், அரச போகம் மற்றும் பாதுகாப்பைத் துறந்து, பெருந்துன்பம் மற்றும் இல்லாமைக்கிடையே, ஒற்றுமை மற்றும் ஐக்கியம் குறித்த மனம் நெகிழச் செய்கின்ற செய்தி ஒன்றை மனுக்குலத்திற்கு அளித்தார். 1863 ஆம் ஆண்டு இவர் பாப் என்பவரால் கூறப்பட்ட இறைவனின் அவதாரம் தாமே என அறிவித்தார். பஹாவுல்லா பல சமய நூல்களையும் எழுதினார்.
இவர் பாலஸ்தீனத்தில் (தற்போது இஸ்ரேலில் பாஹ்ஜி என்ற இடத்தில் மறைந்தார்.
வாழ்க்கைக் குறிப்பு
மிர்சா உசேய்ன் அலி 1817 ஆம் ஆண்டு பிறந்தார். அவருடைய தந்தை பாரசீகத்தின் ஷா மன்னரின் அரசவையில் ஓர் அமைச்சராகப் பணியாற்றியவர். பஹாவுல்லா குழந்தைப் பருவம் முதற்கொண்டே அறிவிலும் விவேகத்திலுமம் பெரிதும் வேறுபட்டவராகவும், நீதிக்கு பாடுபடுபவராகவும் புகழ்பெற்றிருந்தார். இவர் ‘பா’ப் அவர்களை ஒரு கடவுளின் அவதாரம் என ஏற்றுக்கொண்டு அச்சமயத்தின் வளர்ச்சிக்கும் விரிவாக்கத்திற்கும் பெரிதும் பாடுபட்டார். இவருடைய மனைவியின் பெயர் ஆசிய்யா ஃகானும். இத்தம்பதிகளுக்குப் பிறந்த குழந்தைகளுள் உயரிரோடிருந்த மூவரின் பெயர்கள் – அப்து’ல்-பஹா, பாஹிய்யா ஃகானும் மற்றும் மிர்சா மிஃடி என்பவையாகும். இந்த மூவரும் பின்னாளில் தங்களின் தந்தையின் நிழலில் பஹாய் சமயத்திற்காகப் பல அரிய சாதனைகள் புரிந்தனர்.
கைது
‘பா’ப் அவர்களின் இறப்புக்கு அரசாங்கமே காரணம் என நம்பிய ‘பா’ப் அவர்களின் புத்தி பேதலித்த மூன்று சீடர்கள் மன்னரைக் கொலை செய்வதற்குத் திட்டமிட்டனர். ஆனால் இத்திட்டம் நிறைவேறாததோடு, அந்த மூவரும் கைது செய்யப்பட்டு மரண தண்டனை விதிக்கப்பட்டனர். ‘பா’ப் அவர்களின் சீடர்களின் மத்தியில் மிகவும் பிரபலமாகவும் பிரதானமாகவும் விளங்கிய பஹாவுல்லா அவர்களே இக்கூட்டத்தினருக்குத் தலைவர் என அரசாங்கம் தீர்மானித்து அவரைக் கைதும் செய்தது.
கைது செய்யப்பட்ட பஹாவுல்லா தெகரான் நகரின் பாதாளச் சிறை ஒன்றில் அடைக்கப்பட்டார். உள்ளே போவதற்கும் வெளியே வருவதற்கும் ஒரே வழியைக் கொண்டது இச்சிறை. அது சன்னல்களோ காற்றுப் புக வேறு வழிகளோ இல்லாத ஒரு பயங்கரமான சிறையாகும். இதற்குள் அடைக்கப்படும் பலர் இதற்குள்ளேயே இறந்துபோவது வழக்காம். பயங்கர துர்நாற்றம் நிறைந்த இச்சிறையில் பஹாவுல்லா 20 மற்றும் 50 கிலோகிராம் எடையுடைய சங்கிலிகளால் பிணைக்ப்பட்டு பெரும் துன்பத்திற்கு ஆளாக்கப்பட்டார். “சியாச் சால்” என அழைக்கப்பட்ட இச்சிறையில்தான் தாம் கடவுளின் அவதாரம் எனும் அறிவிப்பு கனவில் ஒரு தேவகன்னியின் உருவில் அவருக்குக் கொடுக்கப்பட்டது. நான்கு மாதங்களுக்குப் பிறகு ரஷ்ய தூதரின் தலையீட்டினால் பஹாவுல்லா குற்றமற்றவர் எனத் தீர்மானிக்கப்பட்டு, ஒரு நிபந்தனையோடு சிறையிலிருந்து விடுவிக்கப்பட்டார். அந்த நிபந்தனையானது, பஹாவுல்லா பாரசீக நாட்டை விட்டு நாடுகடத்தப்பட வேண்டும் என்பதாகும்.
நாடு கடத்தப்படல்
பெரும் பனியிலும் கடும் குளிரிலும், கர்ப்பினியாகவிருந்த தமது மனைவியோடும் தமது பிள்ளைகளோடும் பிற மக்களோடும் காடு மலைகளைக் கடந்து இராக் நாட்டின் பாக்தாத் நகருக்கு பஹாவுல்லா நாடுகடத்தப்பட்டார். இராக் நாடு அப்போது ஒட்டமான் பேரரசின் ஒரு பகுதியாக இருந்தது. 1853 ஆம் ஆண்டு பாக்தாத் நகரை வந்தடைந்த பஹாவுல்லா, அந்த நகரில் 1863 வரை வசித்தார். இங்கும் பொறாமைக்காரர்களாலும், எதிரிகளாலும் பல இன்னல்களுக்கு ஆளாகி, பஹாவுல்லா இரண்டு வருடம் வனவாசம் சென்றார். வனவாசத்திற்குப் பிறகு திரும்பி வந்த பஹாவுல்லா அவர்கள் அங்கு வாழ்ந்த ‘பா’ப் அவர்களைப் பின்பற்றிய சமூகத்தினரை மேம்பாடு காணச் செய்வதில் ஈடுபட்டார்.
இவரின் புகழ் வெகுவேகமாக எங்கெங்கும் பரவியது. இதன் காரணமாக அங்கு பாரசீகத்தின் தூதராக பணியாற்றியவரின் பொறாமைக்கும் ஆளானார். அத்தூதரின் தூண்டுகோலின் காரணமாக துருக்கிய மன்னரின் ஆணைப்படி இஸ்தான்புல் நகருக்கு வரும்படி பஹாவுல்லா ஆணையிடப்பட்டார். இந்த ஆணையின் முதல் படியாக, ஏப்ரல் 21ம் நாள் அவர் டைகிரிஸ் நதிக் கரையிலுள்ள ரித்வான் தோட்டம் எனும் பூங்காவிற்கு முதலில் சென்று 12 நாட்கள் தங்கினார். அவரின் குடும்பத்தினர் அவர் சென்ற ஒன்பதாம் நாள் அவரோடு சென்று சேர்ந்தனர். பிறகு 12வது நாள் அவரும் அவர்தம் குடும்பத்தினரும் சில நண்பர்களும் ரித்வான் தோட்டத்தை விட்டு கொன்ஸ்டான்டினோப்பல் (இஸ்தான்புல்) நகரை நோக்கிப் பிரயாணத்தைத் துவங்கினர்.
இடது|thumb|300px|[[இசுரேல்|இசுரேலில் உள்ள பகாவுல்லாவின் நினைவாலயம்]] ரித்வான் தோட்டத்தில் பஹாவுல்லா சென்றடைந்த முதல் நாளன்று ‘பா’ப் அவர்களால் முன்னறிவிக்கப்பட்ட கடவுளின் தூதர் தாமே என அங்கிருந்தோருக்கு பஹாவுல்லா பகிரங்கமாக அறிவித்தார். முகமது முன்னறிவித்த மஹ்தி மற்றும் தூதரும் தாமே என அறிவித்தார். ரித்வான் தோட்டத்தில் செய்த இந்த அறிவிப்பு தினம் (ஏப்ரல் 21) உலகம் முழுவதும் உள்ள பஹாய்களால் ‘ரித்வான் முதல்’ நாள் என ஒரு மாபெரும் விழாவாக ஆண்டுதோறும் கொண்டாடப்படுகின்றது. இந்த ரித்வான் தோட்டத்தை விட்டு பஹாவுல்லா தமது குடும்பத்தினருடனும் வேறு பல நம்பிக்கையாளர்களுடனும் இஸ்தான்புல் நகரை நோக்கி பயணத்தைத் தொடங்கினார்.
சுமார் 2 ஆண்டுகளுக்குப் பிறகு அவரும் அவரது குடும்பத்தினரும் மற்றவர்களும் சிறையிலிருந்து வெளியேறி சிறிது சிறிதாக ஆங்காங்கு ஆக்கா நகரில் குடியேறினர். பஹாவுல்லா அவர்கள் சிறைக்குப் பக்கத்திலிருந்த ஒரு வீட்டிற்கு முதலில் குடிபெயர்ந்து இறுதியாக பாஹ்ஜி எனப்படும் இடத்தில் ஒரு மாளிகைக்குக் குடிபெயர்ந்து மீதமிருந்த தமது இறுதிக்காலத்தை அங்கேயே கழித்தார். இந்த மாளிகையும் அதனை ஒட்டியுள்ள பஹாவுல்லா அவர்களின் கல்லறையும் இன்று பஹாய்களின் புனிதத் ஸ்தலங்களாக விளங்குகின்றன.
வெளி இணைப்புகள்
பகுப்பு:சமயத் தலைவர்கள் பகுப்பு:பகாய் பகுப்பு:1817 பிறப்புகள் பகுப்பு:1892 இறப்புகள் பகுப்பு:சமயங்களைத் தோற்றுவித்தோர்
வித்திகா யாதவ்
வேலை
எம்டிவி இந்தியாவில் ஒளிபரப்பான 'டிராஃபிக்' என்ற ஐந்து பாகத் தொடரை வித்திகா இயக்கியுள்ளார். அடிமைகளை விடுவிக்கவும் என்ற அமைப்பின் ஆலோசகராகவும், தன்னார்வலராகவும் பணியாற்றியுள்ளார். போதைப்பொருள் மற்றும் மனித கடத்தலுக்கு எதிரான குற்றங்கள் குறித்த ஐக்கிய நாடுகளின் அலுவலகத்தின் ஆலோசகராக பணியாற்றியுள்ளார். பிபிசி உலக சேவை அறக்கட்டளையின் திட்ட ஒருங்கிணைப்பாளராக பணியாற்றியுள்ளார்.
மேற்கோள்கள்
<references group="" responsive="0"> பகுப்பு:1980 பிறப்புகள் பகுப்பு:இந்திய மனித உரிமைச் செயற்பாட்டாளர்கள் பகுப்பு:வாழும் நபர்கள் பகுப்பு:ந.ந.ஈ.தி நபர்கள்
கைலோபீட்சு
கைலோபீட்சு (Hylopetes) என்பது பறக்கும் அணில் பேரினமாகும். இதில் சுமார் 10 சிற்றினங்கள் உள்ளன.
மேற்கோள்கள்
பகுப்பு:பாலூட்டிப் பேரினங்கள் பகுப்பு:கொறிணிகள் பகுப்பு:பறக்கும் அணில்கள்
பாளேத்தோட்டம் ஊராட்சி
பாளேத்தோட்டம் ஊராட்சி (Balethottam Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4073 ஆகும். இவர்களில் பெண்கள் 1923 பேரும் ஆண்கள் 2150 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கால்கா சட்டமன்றத் தொகுதி
கால்கா சட்டமன்றத் தொகுதி, அரியானா சட்டமன்றத்துக்கான 90 தொகுதிகளில் ஒன்று. இது அம்பாலா மக்களவைத் தொகுதிக்கு உட்பட்டது.
உள்ளடக்கிய பகுதிகள்
இந்த தொகுதியில் பஞ்சகுல மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:அரியானா சட்டமன்றத் தொகுதிகள் பகுப்பு:பஞ்சகுல மாவட்டம்
மாநில நெடுஞ்சாலை 66 (தமிழ்நாடு)
மாநில நெடுஞ்சாலை 66 அல்லது எஸ்.எச்-66 (SH 66) என்பது, இந்தியாவின் தமிழ்நாடு மாநிலத்தின் தஞ்சாவூர் மாவட்டத்தில் கும்பகோணம் என்னும் இடத்தையும், திருவாரூர் மாவட்டத்தின் அதிராம்பட்டினம் என்ற இடத்தையும் இணைக்கும் கும்பகோணம் - மன்னார்குடி - அதிராம்பட்டினம் சாலை ஆகும். இதன் நீளம் 75.2  கிலோமீட்டர்கள்.
எலன் ஜோ காக்சு
வலது|thumb|200x200px
எலன் ஜோன் "ஜோ" காக்ஸ் (Helen Joanne Jo Cox திருமணத்திற்கு முன்பு: லெட்பீட்டர்; 22 சூன் 1974 – 16 சூன் 2016) ஐக்கிய இராச்சியத்தின் தொழிற்கட்சியைச் சேர்ந்த பெண் அரசியல்வாதியும் நாடாளுமன்ற உறுப்பினரும் ஆவார். இவர் பேட்லி & இசுபென் நாடாளுமன்றத் தொகுதியிலிருந்து 2015 பொதுத் தேர்தலில்  நாடாளுமன்ற உறுப்பினராக (MP) தேர்ந்தெடுக்கப்பட்டார்.
மேற்கு யார்க்சையரின் பேட்லியில் பிறந்த காக்சு கேம்பிரிச்சுப் பல்கலைக்கழகத்தில் 1995இல் பட்டம் பெற்றார். அரசியல் உதவியாளராகவும் பின்னர் பன்னாட்டு மனிதநேய அறக்கட்டளை ஆக்சுபாமில் கொள்கை தலைவராகவும் பணியாற்றினார். 2015இல் பேட்லி & இசுபென் தொகுதியின் தொழிற்கட்சியின் நாடாளுமன்ற உறுப்பினர் மைக் வுட் போட்டியிட விருப்பமில்லாததால் இவர் நிறுத்தப்பட்டார். இந்தத் தொகுதியை தக்கவைத்துக்கொள்வதில் தொழிற்கட்சிக்கு வெற்றித் தேடித் தந்த காக்சு சிரிய உள்நாட்டுப் போர் தொடர்பான இயக்கங்களில் பங்கெடுத்தார்; சிரியாவிற்கான நாடாளுமன்ற அனைத்துக்கட்சி நண்பர்கள்  குழுவை நிறுவினார்.
சூன் 16, 2016 அன்று மேற்கு யார்க்சையரில் பிர்சுடல் என்றவிடத்தில் தனது தொகுதி மக்களின் குறைகேட்புக் கூட்டமொன்றில் பங்கேற்றிருந்தபோது சுடப்பட்டார்; பல முறை கத்தியால் குத்தப்பட்டார். மோசமான நிலையிலிருந்த அவர் ஒரு மணி நேரத்திற்குப் பின்னர் மருத்துவமனையில் உயிரிழந்தார். இந்த தாக்குதல் தொடர்பாக 52-அகவை- நபர் ஒருவர் கைது செய்யப்பட்டுள்ளார்.
இளமையும் கல்வியும்
இங்கிலாந்தின் யார்க்சையரின் பேட்லியில் சூன் 22, 1974 அன்று பிறந்த காக்சு எக்மாண்ட்வைக்கில் வளர்ந்தார். அவரது அன்னை பள்ளியொன்றில் செயலராகப் பணியாற்றி வந்தார்; தந்தை பற்பசை, முடித்தெளிப்பு ஆலையில் பணிபுரிந்து வந்தார். எக்மாண்ட்வைக்கில் இருந்த இலக்கணப் பள்ளியில் கல்வியைத் துவங்கினார். பின்னர் கேம்பிரிட்ச்சின் பெம்புரோக் கல்லூரியில் சமூக, அரசியல் கல்வியில் 1995இல் பட்டம் பெற்றார். அவரது குடும்பத்தில் பல்கலைக்கழகம் சென்ற முதல் நபராக காக்சு இருந்தார். தவிரவும் இலண்டன் பொருளியல் பள்ளியிலும் படித்துள்ளார்.
மறைவு
சூன் 16, 2016 அன்று பிர்சுடாலில் உள்ள நூலகத்தில் முன்கூட்டியே அறிவித்த மதியம் ஒரு மணிக்கு தொகுதி மக்கள் குறைக் கேட்பு கூட்டமொன்றில் (இங்கிலாந்தில் சர்ஜரி எனபர்) உரையாடிய பிறகு வெளியே வந்த காக்சை முதலில் சுட்டும் பின்னர் கத்தியால் குத்தியும் தாக்குதல் நடத்தப்பட்டது.
நேரில் கண்டவர்களின் சாட்சியத்தின்படி, அவர் மீது மூன்று முறை சுடப்பட்டது; பலமுறை குத்தப்பட்டது. தாக்குதவதற்கு முன்பாக குற்றவாளி "முதலில் பிரித்தானியா" எனக் கூவியதாகக் கூறப்படுவதை காவல்துறை விசாரித்து வருகின்றது; குறைந்தது ஒரு நேரில் கண்ட சாட்சி இதனை மறுத்துள்ளார். இங்கிலாந்தின் வலதுசாரி கட்சியான பிரித்தானியா முதலில் இந்தக் கொலைக்கும் தங்களுக்கும் எந்த தொடர்பும் இல்லை என அறிக்கை வெளியிட்டுள்ளனர்.
இந்தத் தாக்குதலுக்கு நான்கு மணி நேரம் கழித்து மேற்கு யார்க்சையர் காவல்துறை காக்சு லீட்சு பொது மருத்துவக் கல்லூரி மருத்துவமனையில் உயிரிழந்ததாக அறிவித்தனர். இவ்வாறு ஒரு நாடாளுமன்ற உறுப்பினர் வன்முறையால் இறப்பது கடந்த கால்நூற்றாண்டில் இதுவே முதல் முறையாகும். இதற்கு முன்னர் 1990இல் இயான் கோ  ஐரியக் குடியரசுப் படையால் கொலை செய்யப்பட்டார். 2010இல் நாடாளுமன்ற உறுப்பினர் இசுடீபன் டிம்சு ரோஷனாரா சௌத்திரியால் குத்தப்பட்டதை அடுத்து முதல் தீவிரத் தாக்குதலும் இதுவே ஆகும்.
காக்சின் கணவர், பிரெண்டன், "அவரது மரணத்திற்கு காரணமான காழ்ப்புணர்ச்சிக்கு எதிராகப் போராடுவோம்" என அறிக்கை வெளியிட்டுள்ளார்.
காக்சின் மறைவிற்கு தொழிற்கட்சியின் தலைவர் ஜெரெமி கோர்பைன் தெரிவித்த இரங்கலில் "வளரும் நாடுகளுக்கு ஆதரவும் மாந்த உரிமைகளை வலிமைப்படுத்தவும் எடுத்த நமது உறுதிமொழிகளை மெய்ப்படுத்த தமது வாழ்நாளை அர்ப்பணித்த" ஒருவராக விவரித்துள்ளார். ஐக்கிய இராச்சியத்தின் பிரதமர் டேவிட் கேமரன் "தொகுதி மக்களின் நட்சத்திரமாகவும் நாடாளுமன்றத்தின் அனைவருக்கும் நட்சத்திரமாகவும்" விளங்கியதாக இரங்கற்செய்தியில் குறிப்பிட்டுள்ளார்.
மேற்சான்றுகள்
பகுப்பு:ஐக்கிய இராச்சியத்தின் அரசியல்வாதிகள் பகுப்பு:1974 பிறப்புகள் பகுப்பு:2016 இறப்புகள் பகுப்பு:ஐக்கிய இராச்சியத்தில் கொலை செய்யப்பட்ட அரசியல்வாதிகள் பகுப்பு:பெண் அரசியல்வாதிகள் பகுப்பு:மேற்கோள் வழு-ref குறிச்சொல்லுக்கு உரையில்லாதவை
கூட்டல் நேர்மாறு
கணிதத்தில் ஓர் எண்ணின் கூட்டல் நேர்மாறு (additive inverse) என்பது அந்த எண்ணுடன் கூட்டக் கிடைக்கும் விடையானது பூச்சியமாக உள்ளவாறு அமையும் மற்றொரு எண்ணாகும்.
இதனை-a = 0 - a எனும் கழித்தலின் சுருக்க வடிவமாகக் (பூச்சியம் விடுபட்ட) கருதலாம்.
எடுத்துக்காட்டுகள்:
ஓர் எண்ணின் கூட்டல் நேர்மாறு என்பது அவ்வெண்ணின் எதிர் எண்ணாக இருக்கும்.
ஒர் எண்ணின் கூட்டல் நேர்மாறு, கூட்டல் எனும் ஈருறுப்புச் செயலியின் கீழ் அமையும் நேர்மாறு உறுப்பு ஆகும். ஓர் எண்ணின் கூட்டல் நேர்மாறை அந்த எண்ணை −1 ஆல் பெருக்குவதால் அடையலாம். அதாவது,
முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய எண்களுக்கெல்லாம் கூட்டல் நேர்மாறு உண்டு. ஏனென்றால் மேற்கூறிய எண்வகைகளின் கணங்களில் அவற்றின் எதிர் எண்களும் அடங்கும். ஆனால் இயல் எண்களின் கூட்டல் நேர்மாறு ஓர் இயல் எண்ணாக இல்லை. இதனால் இயல் எண்களின் கணம் கூட்டல் நேர்மாறு காணும் செயலைப் பொறுத்து அடைவு பெறவில்லை.
கூட்டல் நேர்மாறு தனித்தன்மையதாய் இருக்க வேண்டுமாயின் அக்கூட்டல் செயலி சேர்ப்புப் பண்பு உடையதாய் இருக்க வேண்டும். எடுத்துக்காட்டாக, மெய்யெண்களின் கூட்டல் சேர்ப்புப் பண்பு கொண்டதாகையால் ஒவ்வொரு மெய்யெண்ணுக்கும் ஒரு தனித்த கூட்டல் நேர்மாறு உள்ளது.
மேற்கோள்கள்
பகுப்பு:எண்கணிதம் பகுப்பு:நுண்புல இயற்கணிதம் பகுப்பு:அடிப்படை இயற்கணிதம்
அமினுல் இஸ்லாம்
அமினுல் இஸ்லாம் (Aminul Islam) என்பவர் அசாமைச் சேர்ந்த அரசியல்வாதியாவார். இவர் அசாமின்  அனைத்து இந்திய ஐக்கிய ஜனநாயக முன்னணி  கட்சியைச் சேர்ந்த  அரசியல்வாதி ஆவார். இவர் 2011 மற்றும் 2016 ஆண்டு அசாம் சட்டமன்றத் தேர்தல்களில் திங்  தொகுதியில் இருந்து  தேர்ந்தெடுக்கப்பட்டார். .
பிப்ரவரி 6, 2017 ல், முகநூலில் தனது சட்டமன்ற உரையை நேரலையாக ஒளிபரப்பியதால்  3 நாட்களுக்கு  அமினுல் இஸ்லாம் இடைநீக்கம் செய்யப்பட்டார்.
குறிப்புகள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:அசாம் சட்டமன்ற உறுப்பினர்கள்
தொண்டுக்கான அகில இந்திய இயக்கம்
தொண்டுக்கான அகில இந்திய இயக்கம் (AIM (All India Movement For Seva), சுவாமி தயானந்த சரஸ்வதியால், கிராமப்புற மக்களுக்கான கல்வி, கலை, மருத்துவநல தொண்டுகளுக்காக, 2000 ஆம் ஆண்டில் தொடங்கப்பட்ட இயக்கமாகும். பொதுமக்களின் நிதியுதவி மற்றும் தனியாரிடமிருந்து பெறும் நன்கொடைகள் மூலம் இயங்கும் அரசு சாரா, இலாப நோக்கமற்ற தொண்டு நிறுவனமாகும். இவ்வியக்கம் ஐக்கிய நாடுகள் பொருளாதார மற்றும் சமூக சபையின் ஆலோசனையின்படி இயங்குகிறது. இந்தியாவின் நகர்புற மற்றும் கிராமப்புற மக்களை பிரிக்கும் கலாச்சார, பண்பாட்டு, சமூக மற்றும் பொருளாதாரத்தில் உள்ள இடைவெளியை நீக்கி, ஒன்றிணைக்க இத்தொண்டு நிறுவனம் பாடுபடுகிறது.
வெளி இணைப்புகள்
பகுப்பு:அரசு சார்பற்ற அமைப்புக்கள் பகுப்பு:அமைப்புகள்
துளசி படித்துறை
துளசி படித்துறை (Tulsi Ghat) வாரணாசியில் கங்கை ஆற்றங் கரையில் அமைந்துள்ள ஒரு படித்துறை ஆகும். ராம்சரிதமானசை எழுதியபோது இங்கு வாழ்ந்த துளசிதாசரின் பெயரிடப்பட்டது. முன்னதாக, இது லோலர்க் படித்துறை என்று அழைக்கப்பட்டது. 1941ஆம் ஆண்டில் தான் புகழ்பெற்ற தொழிலதிபர் பல்தேவ் தாசு பிர்லாவால் சீமைக்காரைகொண்டு செப்பனிடப்பட்டது.
துளசி படித்துறையில் செயல்பாடு
thumb| துளசி படித்துறையில் அமைந்துள்ள சங்கத் மோச்சன் அறக்கட்டளை அலுவலகம் 1982 ஆம் ஆண்டு முதல் கங்கையைச் சுத்தம் செய்யச் செயல்படும் அரசு சாரா அமைப்பான சங்கத் மோச்சன் அறக்கட்டளையின் அலுவலக தளம் இங்கு அமைந்துள்ளது. கங்கை துப்புரவு திட்டத்துடன் தொடர்புடைய மிகப்பெரிய பெயர்களில் சங்கத் மோச்சன் அறக்கட்டளையும் ஒன்றாகும். சுற்றுச்சூழல் ஆர்வலரும் சமூக ஆர்வலருமான பேராசிரியர். வீர் பத்ரா மிஸ்ரா இந்த அறக்கட்டளையின் மேலாளராக இங்கேயே தங்கியிருக்கிறார். 1992இல் ஐக்கிய நாடுகளின் சுற்றுச்சூழல் திட்டத்தின் உலகளாவிய 500 சிறந்த சுற்றுசூழல் ஆர்வலர்களில் ஒருவராக மிஸ்ரா கௌரவிக்கப்பட்டார்.
கொள்ளை
1623ஆம் ஆண்டில் கண்டுபிடிக்கப்பட்ட துளசிதாசர் எழுதிய ராம்சரிதமானசத்தின் அவதி மொழியின் கையெழுத்துப் பிரதி 1701 முதல் துளசி படித்துறையிலிருக்கும் அனுமன்கோவிலில் இருந்தது. இது, 2011 திசம்பரில் அக்கோவிலிலிருந்து திருடப்பட்டது.
மேற்கோள்கள்
பகுப்பு:Coordinates on Wikidata
பகுப்பு:இந்து யாத்திரைத் தலங்கள் பகுப்பு:புண்ணிய தீர்த்தங்கள் பகுப்பு:வாரணாசி மாவட்டம் பகுப்பு:இந்தியப் படித்துறைகள் பகுப்பு:படித்துறைகள் பகுப்பு:வாரணாசி
சுந்தரராஜத் தேவர்
சுந்தரராஜத் தேவர் தமிழ்நாட்டில் விருதுநகர் மாவட்டத்திலுள்ள சேத்தூர் ஜமீனை ஆட்சி செய்தவர்.
பிறப்பு
சேத்தூர் ஜமீனை கி.பி.1847 முதல் கிபி 1875வரை ஆட்சி செய்த முத்துச்சாமித் தேவரின் மகன் சுந்தரராஜத் தேவர் ஆவார். இவர் நல்ல தமிழ்ப் புலமை கொண்டவர். எண்ணற்ற தமிழ்ப் புலவர்களை ஆதரித்தவராவார். "காவடிச்சிந்து' எழுதிய அண்ணாமலை ரெட்டியார் அவைக்களப் புலவராக வைத்திருந்தவர். இவரால் ஆதரிக்கப்பெற்ற புலவர்களுள் முகவூர் இராமசாமிக் கவிராயர், மீனாட்சிசுந்தரக் கவிராயர், எட்டிச்சேரி திருமலைவேலுக் கவிராயர், வேம்பத்தூர் பிச்சுவையர் முதலியோர் குறிப்பிடத்தக்கவர்கள் ஆவர்.
அம்மாபேட்டை திரௌபதியம்மன் கோயில்
அம்மாபேட்டை திரௌபதியம்மன் கோயில் தமிழ்நாட்டில் கள்ளக்குறிச்சி மாவட்டம், அம்மாபேட்டை என்னும் ஊரில் அமைந்துள்ள அம்மன் கோயிலாகும்.
சுந்தரராஜத் தேவர்
கவிதைகள்
இவருடைய பாடல்கள் பல "தனி செய்யுட் சிந்தாமணி' நூலில் காணப்பெறுகின்றன. இவர், தேவதானம் அருள்மிகு நச்சாடை தவிர்த்த ஈசனார் மீது ஒரு பதிகம் பாடியுள்ளார். தேவதானம் பெரியகோயில், கோயில் திருவிழா, திருவாதிரைத் திருவிழா மற்றும் பல ஆலயங்கள் பற்றியும் கவிதைகள் புனைந்துள்ளார்.
அம்மாபேட்டை திரௌபதியம்மன் கோயில்
கோயில் அமைப்பு
இக்கோயிலில் திரௌபதியம்மன் சன்னதியும், விநாயகர், இராவுத்தர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
சுந்தரராஜத் தேவர்
இறப்பு
1896-ஆம் ஆண்டு பிப்ரவரி மாதம் 24-ஆம் நாள் மரணமடைந்தார்.
அம்மாபேட்டை திரௌபதியம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது.
சுந்தரராஜத் தேவர்
மேற்கோள்கள்
பகுப்பு:தமிழ்நாட்டுத் தமிழறிஞர்கள்‎ பகுப்பு:1896 இறப்புகள்
அம்மாபேட்டை திரௌபதியம்மன் கோயில்
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1552 இல் இந்தியா
1552 இல் இந்தியாவில் நடந்த நிகழ்வுகள்.
மேலும் காண்க
பகுப்பு:1550களில் இந்தியா
வங்கவராசி
வங்கவராசி (அ) பம்பாய் வாத்துமீன் (Bombay Duck) அல்லது பம்மலு என்னும் மீன் இந்தியக்கடல் பகுதியான அரபிக்கடலில் மிக அதிக அளவில் கிடைக்கிறது. இதன் அறிவியல் பெயர் எர்படோன் நெகரியசு என்பதாகும். இது ஒரு பொருளாதார முக்கியத்துவமுள்ள மீனாகும். இதை வங்காளத்தில் பம்மலோ அல்லது லோட்டா, குசராத்தியில் பம்மலா மற்றும் மராத்தியில் பாம்பில் எனவும் அழைக்கப்படுகிறது. இது இந்தியக் கடற்பரப்பில் வடபகுதியிலேயே அதிகமாகக் கிடைக்கிறது. இது சீனக்கடற் பரப்பில் அதிகமாக பிடிக்கப்படுகிறது. இதைப் பெரும்பாலும் கருவாடாகவேப் பயன்படுத்துகின்றனர். இதை சீனமொழியில் லாங் டௌ யூ என அழைக்கிறார்கள்.
இது ஏற்றுமதியில் மதிப்புள்ள மீனாகும். இதை கருவாடாக மாற்றி காற்றுப்புகா கொள்கலன்களில் அடைத்து ஏற்றுமதி செய்கின்றனர். இது இந்தியாவிலிருந்து ஏற்றுமதியாகும் மத்தி மற்றும் கானாங்கெளுத்தி மீனிற்கு அடித்தப்படியாக வணிக முக்கியத்துவமுள்ள மீனாகும். இதன் ஆரோக்கியம் குறித்து எழுந்த ஐயத்தின் காரணமாக ஐரோப்பியப் பகுதிகளில் சிலக்காலம் தடை விதிக்கப்பட்டிருந்தது. பின்பு அதன் குறைகள் ஓரளவிற்கு சரிசெய்யப்பட்டு ஏற்றுமதி தொடர்ந்த வன்னம் உள்ளது.
right|thumb|250px|மும்பை மீன் சந்தையொன்றில் வங்கவராசி மீன்கள்
பொதுப்பண்புகள்
இது ஒரு வகையான பல்லிமீனாகும். இது சினோடாண்டிடே என்னும் மீன் குடும்பத்தைச் சார்ந்தவை. இது இந்திய - மேற்குபசிபிக் கடற்பகுதிகளைத் பிறப்பிடமாகவும் இந்தியாவை ஒட்டியுள்ள அரேபிய வளைகுடாககளிலும் தென்கிழக்குக் கடற்பகுதிகளான தெற்குசீனா மற்றும் அதனை ஒட்டியுள்ள கடற்பகுதிகளை நிலையான வாழ்விடமாகக் கொண்டுள்ளது.
இது பெரும்பான்மையான ஆழ்கடல் மீன்களுக்கு ஒத்த உருவப்பண்புகளைப் பெற்றிருக்கிறது. இதன் வாய் அகண்டும் உடலில் அதிகப்படியான ஊன்பசை நிறைந்து குழகுழப்பாகவும் சுண்ணாம்புக் குறைவாக உள்ள எலும்புகளால் ஆன மீனாகும். இதற்கு நின்றொளிர்வு (Phosphorescence) தன்மையும் காணப்படுகிறது.
இது முதலில் ஆழ்கடல் மீனாகவும் பிற்காலத்தில் படிப்படியாக நகர்ந்து ஆழமற்ற கடல்பகுதிகளிலும் கழிமுகங்களிலும் வாழும் தன்மையுடையதாக மாற்றம் பெற்றிருக்கலாம் என கூறப்படுகிறது.
பெயர்க்காரணம்
இதன் தமிழ் பெயர்த்தோற்றம் குறித்து உண்மைக்கருத்துக்கள் அறியப்படவில்லை. இது வங்காளத்தை ஒட்டிய வங்கக்கடல் பகுதிகளில் மட்டும் அதிகம் கிடைக்கப் பெறுவதால் இது வங்கவராசி எனப் பெயர்ப் பெற்றிருக்கலாம் என அறியப்படுகிறது.
கண்டறியும் பண்பு
தாழ்வாய் மேல்வாயைவிட பெரிதாகவும், முதுகுத்துடுப்பைத் தொடர்ந்து தெளிவான கொழுமியத் துடுப்பு காணப்படும். அடித்துடுப்பு/இடுப்புத்துடுப்பு பெரிதாகவும் குதத்துடுப்பு வரை நீண்டும் காணப்படுகிறது. பக்கவாட்டுக்கோடு நீண்டு வால்துடுப்பிற்கு இடையில் குத்திய இடைமடலாக காட்சியளிக்கிறது.
பொதுவாக 10-30 செ.மீ. நீளமும் அதிகப்படியாக 40 செ.மீ நீளமும் உடையது. இது வெளிறிய வெள்ளை நிறத்திலேயே பொதுவாகக் காணப்படும். right|thumb|400px|வங்கவராசி மீனின் உடற்பாகங்கள்
பரவல்
இது மும்பய் பகுதிகளுக்கும் கட்ச வளைகுடா பகுதிகளுக்கும் இடையில் உள்ள அரபிக்கடல் பகுதியில் பரவலாகவும் வங்கக் கடல் பகுதியில் குறைந்தளவே காணப்படுகிறது. அதுவும் வங்காளக் கடல்பகுதியிலியே இது காணப்படுகிறது. இது தமிழ் நாட்டிலும் அதன் ஒட்டிய கடல்பகுதிகளில் அரிதாகவே காணப்படுகிறது.
உலகம் - ஆப்பிரிக்க கிழக்கு கடற்கரை, சான்சிபர் (Zanzibar) வடக்குப்பகுதிகளிலும், செங்கடல், கட்சவளைகுடா மற்றும் கிழக்கு மற்றும் மேற்கு பசிபிக் பெருங்கடல் பகுதிகளிலும் பரவிக் காணப்படுகிறது.
உணவு
இம்மீன் குழம்புச் செய்யப் பொருந்தா மீனாகும். இவை ஊன்பசைப் புரதம் நிறைந்த உறுதியான எலும்புகளில்லா மீன் என்பதால் குழம்பில் பயன்படுத்தும் போது உடைந்து ஒரு கூழ்போல் ஆகிவிடும். இதைப் பெரும்பாலும் நன்கு வறுத்தே உண்கின்றனர்.
மேற்கோள்
பகுப்பு:மீன்கள்
சகுந்தலா கதக்
சகுந்தலா கதக் (Shakuntla Khatak) என்பவர் அரியானா மாநிலத்தினைச் சேர்ந்த இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியின் உறுப்பினர். அரியானா மாநில கலனூர் சட்டமன்றத் தொகுதிக்கு நடைபெற்ற தேர்தல்களில் 2014 மற்றும் 2019 ஆண்டு போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
மேற்கோள்கள்
<references group="" responsive="1">
பகுப்பு:அரியானா அரசியல்வாதிகள்
காட்டலான் மொழி
காட்டலான் (Catalan language) என்பது ஒரு உரோமானிய மொழி. இது அந்தோராவின் தேசிய மொழியும் ஆட்சி மொழியும் ஆகும். மேலும் பாலேயாரிக் தீவுகளிலும் காட்டலோனியாவிலும் இணை ஆட்சி மொழியாகவும் உள்ளது.
வரலாறு
காட்டலான் மொழி வல்கர் இலத்தீனிலிருந்து பைரெனி மலைத்தொடர்களின் கிழக்கு பகுதியிலிருந்து பேசப்படத் துவங்கியது. இது கால்லோ-உரோமானியம், ஐபெரோ-உரோமானியம் மற்றும் கால்லோ-இத்தாலியம் போன்ற மொழிகளை ஒத்தது.
மொழியின் நிலப்பரப்பு
காட்டலான் பேசப்படும் இடங்கள்:
காட்டலான் ஆட்சி மொழியாக (அல்லது இணை ஆட்சி மொழியாக) உள்ள இடங்கள்
மேற்கண்ட எண்கள் காட்டலான் மொழியைத் தாய்மொழியைக் கொண்டவர்களை மட்டுமின்றி அதை பேசக்கூடிய அனைவரையும் குறிக்கிறது.
மற்ற இடங்கள்
மேற்கண்ட எண்கள் காட்டலான் மொழியைத் தாய்மொழியைக் கொண்டவர்களை மட்டுமின்றி அதை பேசக்கூடிய அனைவரையும் குறிக்கிறது.
உலகளவில்
மேற்கண்ட எண்கள் காட்டலான் மொழியைத் தாய்மொழியைக் கொண்டவர்களை மட்டுமின்றி அதை பேசக்கூடிய அனைவரையும் குறிக்கிறது.
குறிப்பு: மேற்கண்ட பட்டியல்களில், புரிந்துகொள்ளக் கூடியவர்களின் எண்ணிக்கை பேசக்கூடியவர்களின் எண்ணிக்கையையும் தன்னுள்ளடக்கியதே.
மொழியோலியும் எழுதுமுறையும்
மையக் கட்டுரை: காட்டலான் எழுத்து
இலக்கணம்
மையக் கட்டுரை: காட்டலான் இலக்கணம்
காட்டலான் பெயர்கள்
காட்டலான் பெயரிடும் வழக்கங்கள் எசுபானியாவிலுள்ள பெயரிடும் வழக்கங்களைத் தழுவியே வரும். ஒரு நபருக்கு இரண்டு இறுதிப்பெயர்கள் வைக்கப்படுகிறது. அந்நபரின் தந்தையினுடைய பெயர் ஒன்று, தாயினுடைய பெயர் மற்றொன்று. அவ்விரு இறுதிப்பெயர்கலும் "i" (பொருள்: மற்றும்) என்ற எழுத்தால் பிரித்தெழுதப்படுகிறது. (எசுப்பானியத்தில் இதற்கு இணையான எழுத்து "y" ஆகும். ஆனால், அநேகநேரங்களில் இது எழுதப்படுவதில்லை; தவிர்க்கப்படுகிறது.)
எடுத்துக்காட்டுகள்
காட்டலோனியாவில் பொதுவாக பேசப்படும் சில வார்த்தைகள் (மத்திய வட்டார மொழி வழக்கின்படியான உச்சரிப்பு - பார்செலோனிய (Barcelona) மற்றும் புறநகரம்).
சில உபயோகமான வாலேன்சிய வாக்கியங்கள். (ஸ்டாண்டர்டு வாலேன்சியன் உச்சரிப்பு.)
மேலும் காண்க
பகுப்பு:ரோமானிய மொழிகள் பகுப்பு:அண்டோரா
காளிதாஸ் சம்மன் விருது
காளிதாஸ் சம்மன் (Kalidas Samman, कालिदास सम्मान) என்பது இந்தியாவின் மத்திய பிரதேச அரசு ஆண்டு தோறும் வழங்கும் மதிப்பு மிக்க ஒரு கலைத்துறை விருது ஆகும். இவ்விருது பண்டைய இந்திய சமக்கிருதக் கவி காளிதாசரின் பெயரில் வழங்கப்படுகிறது. 1980 ஆம் ஆண்டு முதல் இவ்விருது வழங்கப்பட்டு வருகிறது.
1986-87 முதல் செவ்விசை, செந்நெறி நடனம், அரங்கு, மற்றும் நெகிழிக் கலை (plastic arts) ஆகிய நான்கு கலைப்பிரிவுகளில் ஒவ்வொருவருக்கும் ரூ. 200,000 பரிசாக வழங்கப்படுகிறது. மத்திய பிரதேச ஆளுநரால் நியமிக்கப்படும் ஐந்து பேரடங்கிய குழு விருதாளர்களைத் தேர்ந்தெடுக்கிறது.
விருதாளர்கள்
காளிதாஸ் சம்மன் விருது பெற்றோர்:
ஜே. கே. சிம்மன்சு
ஜோனதன் கிம்பிள் சிம்மன்சு (Jonathan Kimble Simmons) (பிறப்பு: சனவரி 9, 1955) என்பவர் அமெரிக்க நாட்டு நடிகர் ஆவார். இவர் 1986 இல் அறிமுகமானதிலிருந்து 200 க்கும் மேற்பட்ட திரைப்படம் மற்றும் தொலைக்காட்சி பாத்திரங்களில் நடித்ததன் மூலம் இவரது தலைமுறையின் மிகவும் செழிப்பான மற்றும் நன்கு அறியப்பட்ட குணச்சித்திர நடிகர்களில் ஒருவராவார். அத்துடன் அகாதமி விருது, பிரித்தானிய அகாடமி திரைப்பட விருதுகள், ஸ்க்ரீன் ஆக்டர்ஸ் கில்ட் விருது, கோல்டன் குளோப் விருது உள்ளிட்ட பல்வேறு பாராட்டுகளைப் பெற்றுள்ளார்.
இவர் 2002 முதல் 2007 ஆம் வரை சாம் ரைமி இயக்கத்தில் வெளியான இசுபைடர்-மேன் (2002), இசுபைடர்-மேன் 2 (2004), இசுபைடர்-மேன் 3 (2007) போன்ற மீநாயகன் திரைப்படங்களில் 'ஜே. ஜோனா ஜேம்சன்' என்ற கதாபாத்திரத்தில் நடித்துள்ளார். அதை தொடர்ந்து ஜூனோ (2007) போன்ற பல திரைப்படங்களிலும், ஜிம் கோர்டன் என்ற கதாபாத்திரத்தில் டிசி நீட்டிக்கப்பட்ட பிரபஞ்சத்தில் அமைக்கப்பட்ட ஜஸ்டிஸ் லீக் (2017), சாக் சினைடரின் ஜஸ்டிஸ் லீக் (2021) மற்றும் பேட்கேர்ள் (2022)  போன்ற படங்களிலும் நடித்துள்ளார். அத்துடன் பல இயங்குப்பட தொடர்கள், மார்வெல் திரைப் பிரபஞ்ச படங்களான இசுபைடர்-மேன்: பார் பிரம் ஹோம் (2019), இசுபைடர்-மேன்: நோ வே ஹோம் (2021) மற்றும் வெனம்: லெட் தேர் பி கார்னேஜ் (2021) உள்ளிட்ட சாம் ரைமி முத்தொகுப்புடன் தொடர்பில்லாத பல்வேறு மார்வெல் ஊடகங்களில் ஜேம்சனாக இவர் மீண்டும் நடித்தார்.
வெளிப்புற இணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:சிறந்த துணை நடிகருக்கான அகாதமி விருதை வென்றவர்கள் பகுப்பு:மீநாயகன் திரைப்பட நடிகர்கள் பகுப்பு:சிறந்த துணை நடிகருக்கான பாப்தா விருதை வென்றவர்கள்
1553 இல் இந்தியா
1553 இல் இந்தியாவில் நடந்த நிகழ்வுகள்.
பாா்வை
பகுப்பு:1550களில் இந்தியா
எல். வெங்கடகிருட்டிண ஐயர்
எல்.வெங்கடகிருட்டிண ஐயர் (L. Venkatakrishna Iyer) என்பவர் ஓர் இந்திய கட்டடவியல் பொறியாளர் ஆவார். தமிழகத்தின் பொதுப்பணித்துறையில் முதன்மைப் பொறியாளராக இவர் பணிபுரிந்தார். 1941 ஆம் ஆண்டு போலாவரத்திற்கு அருகில் கோதாவரி ஆற்றின் குறுக்கே அணை கட்டுவதற்கு முதன் முதலில் திட்டம் வகுத்துத் தந்த பெருமை அய்யருக்கு உண்டு. பின்னாளில் இத்திட்டம் போலாவரம் திட்டம் என அங்கீகரிக்கப்பட்டது. கிருட்டிண அய்யர் கும்பகோணம் நகராட்சி மேல்நிலைப்பள்ளியின் முன்னாள் மாணவராவார். மெட்ராசு தொழில்நுட்ப நிறுவனம் தொடங்குவதில் சின்னசாமி ராசம்மிற்கு துணை நின்றவர்களில் இவரும் ஒருவராவார். நிறுவனத்தின் மையக் குழுவில் ஒரு உறுப்பினராக அமர்ந்து அய்யர் கல்வி நிறுவனத்தின் நிருவாகத்தையும் மேற்பார்வை செய்தார். சமூகத்திற்கு இவர் செய்த தொண்டுகளை கருத்திற்கொண்டு 1961 ஆம் ஆண்டு இந்திய அரசாங்கம் மூன்றாவது உயரிய குடிமக்கள் விருதான பத்ம பூசண் விருதை வழங்கி இவரைச் சிறப்பித்தது. .
மேற்கோள்கள்
பகுப்பு:பத்ம பூசண் விருது பெற்றவர்கள் பகுப்பு:இந்தியக் கட்டிடக் கலைஞர்கள்
அர்த்தியோம் திசியூபா
அர்த்தியோம் செர்கெயெவிச் திசியூபா (Artem Sergeyevich Dzyuba; Артём Сергеевич Дзюба; பிறப்பு 22 ஆகத்து 1988) உருசிய தொழில்முறை காற்பந்தாட்ட வீரர். இவர் செனித் செயின்ட் பீட்டர்சுபர்கு கழக அணியிலும் உருசிய தேசிய காற்பந்து அணியிலும் முன்கள அடிப்பாளராக விளையாடி வருகிறார்.
இவர் தமது விளையாட்டு வாழ்வை இசுபார்ட்டக் மாஸ்கோ கழகத்தில் தொடங்கினார். 2006 இல் அறிமுகமான இவர் 166 முறை ஆடி 38 கோல்களை எடுத்துள்ளார். இருமுறை டோம் டோம்ஸ்க் கழகத்திற்கும் ரோஸ்டாவ் கழகத்திற்கும் கடனாக அனுப்பப்பட்டுள்ளார். 2015 இல் தற்போதைய கழகமான செனித்தில் இணைந்தார்.
திசியூபா பன்னாட்டுப் போட்டிகளில் உருசியாவிற்காக 2011 இல் ஆடத் தொடங்கினார். யூரோ 2016, 2018 உலகக்கோப்பை காற்பந்து போட்டிகளில் உருசியாவிற்காக ஆடியுள்ளார்.
மேற்கோள்கள்
பகுப்பு:உருசியக் காற்பந்தாட்ட வீரர்கள் பகுப்பு:1988 பிறப்புகள் பகுப்பு:2018 உலகக்கோப்பை காற்பந்து வீரர்கள்
நீதம் ஆராய்ச்சி நிறுவனம்
நீதம் ஆராய்ச்சி நிறுவனம் (Needham Research Institute) இங்கிலாந்தின் கேம்பிரிட்சில் உள்ள இராபின்சன் கல்லூரியின் மைதானத்தில் அமைந்துள்ளது. கிழக்கு ஆசியாவின் அறிவியல், தொழில்நுட்பம் மற்றும் மருத்துவத்தின் வரலாறு பற்றிய ஆராய்ச்சிக்கான ஒரு மையமாகும். சீனப் புத்தகத் தொடரில் அறிவியல் மற்றும் நாகரிகத்தைத் தொடங்கிய உயிர் வேதியியலாளர் மற்றும் வரலாற்றாசிரியர் இயோசப் நீதம் நினைவாக இந்த நிறுவனம் நீதம் ஆராய்ச்சி நிறுவனம் எனப் பெயரிடப்பட்டது. தற்போதைய இயக்குனர் மெய் இயான்யூன், ஒரு குறிப்பிடத்தக்க தொல்பொருள்-உலோகவியல் நிபுணர் ஆவார்.
இந்த அமைப்பு 1968 ஆம் ஆண்டு ஆகத்து மாதத்தில் கிழக்கு ஆசிய அறிவியல் அறக்கட்டளையாக நிறுவப்பட்டது. 1983 ஆம் ஆண்டு சூன் மாதத்தில் இவ்வமைப்பின் அறங்காவலர்கள் நீதம் ஆராய்ச்சி நிறுவனம் என்ற பெயரை வழங்கினர். இது அயல் வாழ் இந்திய அறங்காவலர்களால் பதிவுசெய்யப்பட்ட தொண்டு நிறுவனம்  ஆகும்.
நிறுவனம் நீதமின் ஆராய்ச்சி சேகரிப்பில் இருந்து வளர்ந்தது. முதலில் கோன்வில் மற்றும் கேயசு கல்லூரியில் இருந்தது. இங்குதான் நீதம் 1976 ஆம் ஆண்டு ஓய்வு பெறும் வரை தலைவராக இருந்தார். பல நகர்வுகளுக்குப் பிறகு, 1991 ஆம் ஆண்டு இராபின்சன் கல்லூரியில்  தற்போதைய நோக்கத்திற்காக கட்டமைக்கப்பட்ட கட்டமைப்பிற்கு மாறியது. இந்த கட்டடம் சீன பாணியில் வடிவமைக்கப்பட்டுள்ளது. அதன் கட்டிடக் கலைஞரால் கிழக்கு ஆங்கிலேய ஆசியன் என்றும் விவரிக்கப்பட்டுள்ளது.
புற இணைப்புகள்
பகுப்பு:Coordinates on Wikidata பகுப்பு:மருத்துவம் பகுப்பு:கிழக்கு ஆசியா